Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: a 9/1999. (III. 31.) PM rendelethez
Paragraph Index: 2254

4. Főtiszti rendfokozati parolik 120 mm hosszú — a végén található hurokkal együtt — 38 mm széles, zöld színű lampasztból készült ékalakban kialakított, arany színű súlytással szegélyezett paroli. A paroli csúcsától 40 mm-re csúcsban végződő, ívelt záróvonalú, 30 mm széles, arany színű paszomány van rátűzve. Az ékalak csúcsánál egy hurok, annak lábánál és az ékalak kezdeténél 2-2, összesen 4 db vitézkötés van kialakítva a súlytásból. A paroli ékalakú végétől 10 mm-re 1 db arany színű testületi jelvény található. 4.1. Őrnagy A paroli egyenes végétől a csillag középpontjáig számítva 15 mm-re a hossztengelyen 1 db, 15 mm átmérőjű, hatágú, ezüst színű csillag található. 4.2. Alezredes A paroli egyenes végétől a csillag középpontjáig számítva 15 mm-re, szélétől 13 mm-re 1 db, attól 15 mm-re, további 1 db, összesen 2 db, 15 mm átmérőjű, hatágú, ezüst színű csillag található a hossztengelyre merőlegesen. 4.3. Ezredes A paroli egyenes végétől a csillag középpontjáig számítva 15 mm-re, egymástól 15 mm-re hossztengelyre merőlegesen 2 db, az egyenes végétől 30 mm-re a hossztengelyen 1 db, összesen 3 db, 15 mm átmérőjű, ezüst színű csillag található.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes